stanford-oval/wikipedia huggingface dataset:
Fuchū (Tokio)

| Fuchū (府中市) |
| --- | --- |
 Kyōdonomorin ulkomuseo
 lippu:  Symboli
 Fuchūn sijainti Tokion metropolissa
 Fuchū
 Koordinaatit: 35°40′08.2″N, 139°28′39.5″E 
Valtio:  Japani
Alue:  Kantō
Prefektuuri:  Tokio
Pinta-ala:  
 – Kokonaispinta-ala:  29,43 km²
Väkiluku (2017):  259 130
 – Väestötiheys:  8 805 as./km²
Symbolit:  
 – Kukka:  Japaninaprikoosi
 – Puu:  Idänselkova
 – Lintu:  Kiuru
Aikavyöhyke:  UTC+9
 
 www.city.fuchu.tokyo.jp 
Infobox OKVirheellinen NIMI-arvo: 
Fuchū (jap. 府中市, Fuchū-shi) on Japanin kaupunki Honshūn saarella Kantōn alueella Tokion metropolissa. Se sijaitsee Tamajoen vasemmalla rannalla Taman alueella metropolin länsiosassa ja rajautuu Tokion Chōfun, Hinon, Inagin, Koganein, Kokubunjin, Kunitachin ja Taman kaupunkeihin. Fuchūssa on 259 130 asukasta (vuonna 2017) ja sen pinta-ala on 29,43 neliökilometriä.
Fuchū sijaitsee Tamajoen varren tasankoalueella ja Tachikawan penkereellä noin 22 kilometriä Shinjukusta länteen. Kaupungin korkein kohta on 82 metriä merenpinnan yläpuolella. Fuchū kehittyi 600-luvun Taika-uudistuksista lähtien Musashin provinssin pääkaupunkina ja myöhemmin Edo-kaudella 1600–1800-luvuilla Kōshū-kaidō-tien varren postiasemana (shukuba). Kaupunkioikeudet se sai kuntaliitoksen myötä vuonna 1954. Fuchūta palvelevat JR Higashi-Nihonin Nanbu-linja ja Musashino-linja, Keiō-rautateiden Keiō-linja ja Keibajō-linja sekä Seibu-rautateiden Tamagawa-linja.
Kuvia

Ōkunitama-jinja
Tokion ravirata
Aiheesta muualla

Kuvia tai muita tiedostoja aiheesta Fuchū Wikimedia Commonsissa
Kaupungin internetsivut (japaniksi)
Formosat-5

| Formosat-5 |
| --- | --- |
 Satelliitin malli NSPO:n toimistossa Taiwanilla.
COSPAR ID:  2017-049A
SATCAT №:  42920
Organisaatio:  NSPO
Massa:  525 kg
Kiertorata
Viitejärjestelmä:  Maakeskeinen
Kiertorata:  SSO
Formosat-5 (myös Formosa Satellite No. 5) on Kiinan tasavallan avaruusjärjestön (NSPO) operoima kaukokartoitussatelliitti. Satelliitti on tarkoitus laukaista SpaceX:n Falcon 9 Full Thrust -raketilla heinäkuussa 2016.
Satelliitti

Formosat-5 on kaukokartoitussatelliitti, jonka päähyötykuormana on viisikaistainen SOC/CMOS -kaukokartoituslaitteisto. Se pystyy kahden metrin resoluutioon mustavalkokuvissa ja neljän metrin resoluutioon värikuvissa. Kaukokartoituslaitteisto ensimmäistä kertaa suunniteltu ja valmistettu kokonaisuudessaan Taiwanissa. Satelliitin toissijainen hyötykuorma, Advanced Ionospheric Probe (AIP) on taiwanilaisen National Central Universityn rakentama tutkimuslaite, joka tutkii ionosfäärin fysikaalisten olosuhteiden vaikutusta avaruussäähän ja tietoliikenteeseen. Satelliitti saa energiansa aurinkokennoista, ja sen massa on 525 kilogrammaa.
Satelliitin suunniteltu käyttöikä on noin viisi vuotta, ja se korvaa edeltäjänsä, Formosat-2:n.
Laukaisu

NSPO allekirjoitti laukaisusopimuksen yhdysvaltalaisen SpaceX:n kanssa kesäkuussa 2010. Satelliitti oli tuolloin tarkoitus laukaista SpaceX:n Falcon 1e -raketilla Omelekilta joulukuussa 2013 tai alkuvuodesta 2014. Satelliitti siirrettiin myöhemmin raskaammalle Falcon 9 -raketille -1e-version jäädessä toteutumatta. Satelliitti on tarkoitus laukaista 720 kilometrin aurinkosynkroniselle kiertoradalle Kalifornissa sijaitsevasta Vandenberg Air Force Basesta.
Satelliitin laukaisun toissijaisena hyötykuoramana on seattlelaisen Spaceflight Industriesin SHERPA-hyötykuorma-adapteri, joka kuljettaa kaikkiaan 87 pienempää hyötykuormaa (muun muassa mikrosatelliitteja ja cubesateja) kiertoradalle. SHERPAn hyötykuormana on myös Suomen ensimmäinen satelliitti, Aalto-1.
Aiheesta muualla

FORMOSAT-5 NSPO:n verkkosivuilla (Arkistoitu – Internet Archive)
Chang, H. P.: FORMOSAT-5 Program (PDF) csrsr.ncu.edu.tw.  9.12.2010. Center for Space and Remote Sensing Research, National Central University. Viitattu 23.5.2016. (englanniksi)
Frederica Louisa Wilhelmina

| Frederica Louisa Wilhelmina |
| --- | --- |
 
Alankomaiden kuningatar
Valtakausi:  15. maaliskuuta 1815 – 12. lokakuuta 1837

Syntynyt:  18. marraskuuta 1774 Potsdam, Preussi
Kuollut:  12. lokakuuta 1837 (ikä 62) Haag, Alankomaat
Puoliso:  Vilhelm I:n
Lapset:  Vilhelm II    Frederik   Pauline    Marianne
Suku:  Hohenzollern
Isä:  Fredrik Vilhelm II
Äiti:  Friederike Luise
Uskonto:  protestantti
Frederica Louisa Wilhelmina (18. marraskuuta 1774 – 12. lokakuuta 1837) oli Preussin prinsessa, josta tuli Vilhelm I:n puolisona Alankomaiden kuningatar.
Suku

Hänen vanhempansa olivat Preussin kuningas Fredrik Vilhelm II ja kuningatar Friederike Luise von Hessen-Darmstadt (1751–1805), joka oli Hessen-Darmstadtin maakreivi Ludwig IX:n ja kreivitär Caroline von Zweibrücke von der Pfalzin tytär. Vanhempien järjestetty avioliitto oli rakkaudeton ja isä laiminlöi avioliitosta syntyneitä lapsiaan.
Hänellä oli seitsemän sisarusta, joista Friedrich Wilhelm, Fredrik Vilhelm III avioitui Luise von Mecklenburg-Strelitzin kanssa; Ludwig Carl (1773–1796) avioitui Frederica von Mecklenburg-Strelitzin kanssa; Augusta (1780–1841) avioitui Hessenin vaaliruhtinas Wilhelm II:n kanssa; Heinrich (1781–1846), armeijan upseeri, Venäjän armeijan jalkaväen kenraali Napoleonin vastaisessa sodassa 1815 ja Wilhelm (1783–1851) avioitui maakreivitär Marie Anna von Hessen-Homburgin kanssa.
Avioliitto ja lapset

Wilhelmina avioitui vuonna 1791 serkkunsa, Oranian prinssi Willemin (1772–1843) kanssa.
Wilhelminalle ja Vilhelmille syntyi neljä lasta, lisäksi kaksi lasta syntyi kuolleina.
Willem Frederik George Lodewijk van Oranje-Nassau, Oranian prinssi (tuleva Vilhelm II), (1792–1849)
Willem Fredrik Karel van Oranje-Nassau (prinssi Frederik), (1797–1881), avioitui Preussin kuningas Fredrik Vilhelm III:n ja kuningatar Luisen tyttären, serkkunsa Preussin prinsessa Louise Augusta Wilhelmina Amalian kanssa; neljä lasta, joista vanhin tytär oli Ruotsin ja Norjan kuningatar Lovisa.
Wilhelmina Frederika Louise Paulina Charlotte van Oranje-Nassau (prinsessa Paulina), (1800–1806), kuoli kuusivuotiaana
Wilhelmina Frederika Louise Charlotte Marianne van Oranje-Nassau (prinsessa Marianne), (1810–1883), avioitui 1830 Preussin kuningas Fredrik Vilhelm III:n ja kuningatar Luisen nuorimman pojan, serkkunsa prinssi Albrechtin (1809–1872) kanssa; viisi lasta, avioero 1849
Kuningatar

Wilhelmina, ystävien kesken Mini, tuli kuningattareksi maaliskuussa 1815 hänen puolisonsa perittyä valtaistuimen isältään. Ensimmäisen 15 vuoden ajan kuningaspari sukkuloi neljän palatsin väliä. Belgian itsenäistyttyä matkat Laekeniin loppuivat. Wilhelmina kuoli 62-vuotiaana lokakuussa 1837, joten hän ehti olla kuningattarena 22 vuotta.
Galen Spencer

| Mitalit> Maa:   Yhdysvallat. Olympialaiset .Miesten jousiammunta | Mitalit> Maa:   Yhdysvallat. Olympialaiset .Miesten jousiammunta | Mitalit> Maa:   Yhdysvallat. Olympialaiset .Miesten jousiammunta | Maa:   Yhdysvallat> .Miesten jousiammunta |
| --- | --- | --- | --- |
|  Kultaa | St. Louis 1904 | joukkuekilpailu |  |
Galen Carter Spencer (19. syyskuuta 1840 New York, New York – 19. lokakuuta 1904 Greenwich, Connecticut) oli yhdysvaltalainen jousiampuja. Hän oli mukana voittamassa kultaa joukkuekilpailussa vuoden 1904 kesäolympialaisissa Saint Louisissa. Hän kilpaili myös kaksoisamerikkalaiskierroksessa jääden kolmannelletoista sijalle.
Spencer oli kilpaillessaan eläkkeelle jäänyt Metodistisen episkopaalikirkon pappi. Hän kuoli kuukauden kuluttua olympiamenestyksestään.
Greg

Greg, oikealta nimeltään Michel Regnier, (5. toukokuuta 1931 Ixelles – 29. lokakuuta 1999) oli belgialainen sarjakuvapiirtäjä ja -käsikirjoittaja. Hänen tunnetuin sarjakuvahahmonsa oli Achille Talon, joka ilmestyi Suomessa nimellä Akilles Jänne.
Greg kirjoitti käsikirjoituksia yhdessä useiden eri taiteilijoiden kanssa. Franquinin kanssa hän teki yhteistyötä sarjojen Piko ja Fantasio sekä Modeste et Pompon (suom. Heiska ja Heta) kanssa. Hergén kanssa hän työskenteli kahdessa Tintti-projektissa (Les Pilules ja Tintin et le Thermozéro), jotka jäivät kuitenkin toteutumatta. Tunnetuimpia, ja myös Suomessa julkaistuja, Gregin luomuksia ovat Akilles Jänne, realistiset jännityssarjat Bernard Prince ja Comanche (piirtäjänä Hermann) sekä agenttisarja Bruno Brazil (piirtäjänä Wiliam Vance).
Aiheesta muualla

Janne Viitala: Comanchen kolmas tuleminen. Kvaak.fi 25.9.2008.
Ari Tiippana: Kolmas kerta toden sanoo (Arkistoitu – Internet Archive). Länsi-Savo 24.2.2008.
Jukka Sippola: Comanche: Lännensarjakuvan eliittiä. Ruudinsavu 3/2009.
Jukka Laine: Kolmen Kuutosen ranchin porukka ratsastaa jälleen. Kvaak.fi 28.5.2009.
S. Santikko: Lohduton erämaa. Kvaak.fi 4.4.2011.
Giorgio Rocca

| Mitalit | Mitalit | Mitalit |  |
| --- | --- | --- | --- |
|  Giorgio Rocca |  Giorgio Rocca |  Giorgio Rocca |  |
Maa:   Italia
Miesten alppihiihto
| MM-kilpailut  | MM-kilpailut  | MM-kilpailut  |  |
|  Pronssia | St. Moritz 2003 | pujottelu |  |
|  Pronssia | Bormio 2005 | alppiyhdistetty |  |
|  Pronssia | Bormio 2005 | pujottelu |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Pronssia | Lake Placid 1994 | alppiyhdistetty |  |
Giorgio Rocca (s. 6. elokuuta 1975 Chur, Sveitsi) on italialainen uransa lopettanut alppihiihtäjä, joka voitti pujottelun maailmancupin kaudella 2005–2006. Hän on myös kolminkertainen MM-pronssimitalisti.
Rocca saavutti pronssia junioreiden MM-kilpailujen alppiyhdistetyssä 1994. Hän aloitti maailmancup-uransa kaudella 1996–1997, jolloin hän sai kahdeksan pistettä pujottelusta. Seuraavalla kaudella hän sai viisi pistettä suurpujottelusta. Vailin MM-kilpailuissa 1999 hän sijoittui pujottelussa neljänneksi ja suurpujottelussa 11:nneksi. St. Antonin MM-kilpailuissa 2001 Rocca oli pujottelussa viidestoista. St. Moritzin MM-kilpailuissa 2003 hän saavutti pronssia pujottelussa ja oli kahdeksas alppiyhdistetyssä. Hän oli pitkään keskikastia pujottelucupissa, kunnes sijoittui kolme kertaa peräkkäin neljänneksi kausilla 2002–2003, 2003–2004 ja 2004–2005. Bormion MM-kilpailuissa 2005 hän saavutti pronssia pujottelussa ja alppiyhdistetyssä.
Kaudella 2005–2006 Rocca oli aluksi aivan ylivoimainen. Hän voitti kauden viisi ensimmäistä pujottelua ja oli selvä ennakkosuosikki Torinon olympialaisissa, joissa hän pääsi vannomaan urheilijoiden olympiavalan. Rocca ei kuitenkaan pitänyt Torinon lähiseutujen rinteistä, ja ajoi ulos jo ensimmäisellä kierroksella. Kisan voitti Benjamin Raich. Torinon alppiyhdistetyssä Rocca oli viides. Olympialaisten jälkeen hänen sijoituksensa olivat selvästi huonompia kuin alkukaudesta. Ennen viimeistä osakilpailua hän oli enää 52 pistettä edellä Kalle Palanderia (547–495). Rocca kuitenkin varmisti pujottelucupin voiton Palanderin katkaistua polvensa nivelsiteet maailmancupin finaalin suurpujottelussa Åressa.
Rocca ilmoitti lopettavansa uransa tammikuussa 2010 kärsittyään nivusvammasta.
Rocca voitti maailmancupissa yhteensä 11 osakilpailua, oli seitsemän kertaa toinen ja neljä kertaa kolmas. Kaikki palkintosijat tulivat pujottelukilpailuissa, yksi tosin pudotuskilpailumuotoisessa pujottelussa.
Maailmancupin osakilpailuvoitot

| Aika | Paikka | Laji |
| --- | --- | --- |
| 19. tammikuuta 2003 |  Wengen | Pujottelu |
| 16. maaliskuuta 2003 |  Lillehammer | Pujottelu |
| 11. tammikuuta 2004 |  Chamonix | Pujottelu |
| 22. joulukuuta 2004 |  Flachau | Pujottelu |
| 9. tammikuuta 2005 |  Chamonix | Pujottelu |
| 27. helmikuuta 2005 |  Kranjska Gora | Pujottelu |
| 4. joulukuuta 2005 |  Beaver Creek | Pujottelu |
| 12. joulukuuta 2005 |  Madonna di Campiglio | Pujottelu |
| 22. joulukuuta 2005 |  Kranjska Gora | Pujottelu |
| 8. tammikuuta 2006 |  Adelboden | Pujottelu |
| 15. tammikuuta 2006 |  Wengen | Pujottelu |
Fuchū (Hiroshima)

| Fuchū (府中市) |
| --- | --- |
 Näkymä Fuchūhun
 lippu:  Symboli
 Fuchūn sijainti Hiroshiman prefektuurissa
 Fuchū
 Koordinaatit: 34°34′06″N, 133°14′11″E 
Valtio:  Japani
Alue:  Chūgoku
Prefektuuri:  Hiroshiman prefektuuri
Pinta-ala:  
 – Kokonaispinta-ala:  195,75 km²
Väkiluku (12/2019):  39 014
 – Väestötiheys:  199,3 as./km²
Symbolit:  
 – Puu:  Kirsikka
 – Kukka:  Jalohortensia
 
 http://www.city.fuchu.hiroshima.jp/ 
Infobox OKVirheellinen NIMI-arvo: 
Fuchū (jap. 府中市, Fuchū-shi) on Japanin kaupunki Honshūn saarella Chūgokun alueella Hiroshiman prefektuurissa. Se sijaitsee sisämaassa prefektuurin itäosassa Fukuyaman kaupungin luoteispuolella. Ashidajoki virtaa kaupungin eteläosien läpi. Sen maasto on pääosin vuoristoa 400–700 metrin korkeudella merenpinnasta. Fuchūssa on 39 014 asukasta (joulukuussa 2019) ja sen pinta-ala on 195,75 neliökilometriä.
Fuchūn nimi merkitsee provinssin pääkaupunkia (kokufu): sinne perustettiin Taika-uudistusten yhteydessä vuonna 646 Bingon provinssin hallinnollinen keskus. Kaupungin keskusta on rakentunut Ashidajoen laakson suulle. Meiji-kaudella se kehittyi piirikuntansa hallinnollisena keskuksena ja myöhemmin Fukuyaman satelliittikaupunkina. Kaupunkioikeudet osana Japanin nykyistä kunnallishallintoa Fuchūlle myönnettiin vuonna 1954, kun Fuchūn maaseutukaupunkiin liitettiin viisi ympäristön kyläkuntaa. Kaupunki laajeni huomattavasti vuonna 2004, kun siihen yhdistettiin Jōgen maaseutukaupunki. Perinteisiä elinkeinoja ovat huonekaluteollisuus, kasuri-kankaan kudonta ja mison valmistus; myöhemmin 1900-luvun loppupuolella kaupunkiin on sijoittunut muun muassa teräs-, kone- ja tekstiiliteollisuutta.
Fuchūn kulttuuriperintöön kuuluu esimerkiksi Shōmoku-jin temppeli. Kaupungissa toimii Yano-onsenin kuuma lähde. Luonnonnähtävyyksiä ovat vuorostaan Ashidajoen yläjuoksu vuoristomaisemineen, Nanatsuiken lampi ja Saburōn vesiputous. Kaupunkia palvelee JR Nishi-Nihonin Fukuen-linja.
Kuvia

Fuchūn puistoa
Jōge-chōn kaupunginosaa
Jōgen rautatieasema
Fuchūn kaupungintalo
Aiheesta muualla

Kuvia tai muita tiedostoja aiheesta Fuchū Wikimedia Commonsissa
Kaupungin internetsivut (japaniksi)
Günther Beck

Günther Beck vuonna 2010.
Günther Beck (s. 31. joulukuuta 1976 Innsbruck, Tiroli) on itävaltalainen entinen ampumahiihtäjä. Hän on kilpaillut vuoden 2010 talviolympialaisissa ja ampumahiihdon maailmancupissa.
Ura

Beck kilpaili ensimmäisessä maailmancupissaan vuonna 1997 Östersundissa. Kaksi vuotta myöhemmin Beck voitti uransa ainoan voiton maailmancupissa vuonna 1999. Beck osallistui Itävallan mestaruuskilpailuihin vuonna 2003 ja sijoittui toiseksi. Samana vuonna hän lopetti uransa.
Fuck...I’m Dead (demo)

| Fuck> ..I'm Dead Fuck...I'm Dead |
| --- | --- | --- |

Demon tiedot
 Julkaistu: 2000
 Tyylilaji: grindcore death-grind
 Levy-yhtiö: No Escape
Fuck...I'm Deadin muut julkaisut
|   | Fuck...I'm Dead 2000 | Fuck...I'm Dead / Sanitys Dawn 2001 |
Fuck...I'm Dead on australialaisen grindcore -yhtye Fuck...I'm Deadin ensimmäinen julkaisu. Se julkaistiin vuonna 2000 No Escape Recordsin kautta. Demoa painettiin vain 100 kappaletta.
Kappaleet

"Fucking the Fetus"
"My Feral Fucktoy"
"Shop Front Whore"
"M.G.S."
?
"Pablo's Anal Maggot Colony"
"Tarquin the Terrible"
"Inject Me With AIDS"
Kokoonpano

Jay Jones – laulu
Tom Raetz – basso
Dave Hill – kitara, rumpuohjelmointi
Aiheesta muualla

Fuck...I’m Dead (demo) Discogsissa. (englanniksi)
Albumi Fuck...I’m Dead (demo) Encyclopaedia Metallum -sivustolla (englanniksi)
Geotagging

Geotag-tieto JPEG-valokuvassa gThumb-ohjelmassa
Geotagging on menettelytapa, jossa lisätään paikkatietoa erilaisiin medioihin kuten esimerkiksi valokuviin, videoihin ja web-sivuille.
Kuvien ja videoiden geotaggaus

Kuvien ja videoiden geotaggausta tukevia työpöytäohjelmistoja ovat muun muassa
Googlen Picasa-kuvankäsittely- ja -arkistointiohjelmisto
Ominaisuutta tukevia verkkopalveluita ovat muun muassa
Googlen Picasa-verkkoalbumit
Flickr-verkkopalvelu
Panoramio-verkkopalvelu
Aiheesta muualla

Wikimedia Commonsissa on kuvia tai muita tiedostoja aiheesta .
Ajoreitti jossa kuvat geotagattu
Nikon D300 + "Solmeta Geotagger N2 Kompass"
Giorgio Vinella

Giorgio Vinella (s. 22. elokuuta 1973 Putignano) on italialainen moottoriurheilija. Hän aloitti uransa karting-sarjoissa. Vuonna 1998 hän kilpaili International Formula 3000 -sarjassa Coloni-tallissa saavuttamatta pisteitä. Vuonna 1999 hän voitti Italian Formula 3000 -sarjan mestaruuden. Vuonna 2000 hän jatkoi sarjassa ajaen yksittäisiä kilpailuja.
Günther Jauch

| Günther Jauch |
| --- | --- |
 Jauch vuonna 2008.
Henkilötiedot
Syntynyt: 13. heinäkuuta 1956 (ikä 68) Münster, Länsi-Saksa
Ammatti:  juontaja
Muut tiedot
 Nimikirjoitus
Günther Jauch (s. 13. heinäkuuta 1956 Münster, Länsi-Saksa) on saksalainen televisiotoimittaja ja juontaja. Hänet tunnetaan erityisesti Saksan Haluatko miljonääriksi? -ohjelman juontajana.
Elämä ja ura

Jauch syntyi 13. heinäkuuta 1956 Münsterissä ja varttui Berliinissä. Ylioppilastutkintonsa jälkeen hän kävi toimittajakoulun Münchenissä sekä opiskeli historiaa ja politiikkaa. Toimittajanuransa hän aloitti vuonna 1975 berliiniläisessä urheiluradiossa. Vuonna 1977 hän siirtyy Baijerin yleisradion urheilutoimitukseen. Vuonna 1983 alkoi Jauchin ja Thomas Gottschalkin yhteinen radio-ohjelma B3-Radioshow. Jauch ja Gottschalk ovat sittemmin tehneet monia ohjelmia yhdessä. 80-luvulla Jauch oli juontajana monissa Saksan yleisradion televisio-ohjelmissa.
Vuonna 1989 Jauch siirtyi RTL-kanavalle juontamaan stern TV -keskusteluohjelmaa. Hän juonsi ohjelmaa 20 vuotta. Vuonna 1999 alkoi Saksan Haluatko miljonääriksi? (Wer wird Millionär?), jonka juontajana Jauch on toiminut alusta asti. Vuodesta 2011 asti hänellä on ollut myös omaa nimeään kantava keskusteluohjelma, Günther Jauch.
Greg Adams

| Greg Adams> Henkilötiedot |
| --- | --- |
Syntynyt: 1. elokuuta 1963 (ikä 61) Nelson, Brittiläinen Kolumbia
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  84 kg
Pelaajaura
Pääsarjaura:  1984–2003
Seurat:  New Jersey Devils (NHL) Vancouver Canucks (NHL) Dallas Stars (NHL) Phoenix Coyotes] (NHL) Florida Panthers (NHL) Frankfurt Lions (DEL)
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Pronssia | Moskova 1986 | jääkiekko |  |
Greg ”Gus” Daren Adams (alun perin Greg Daren Adamakos, s. 1. elokuuta 1963 Nelson, Brittiläinen Kolumbia, Kanada) on entinen kanadalainen jääkiekkoilija. Hän pelasi 17 kauden aikana 1056 NHL-ottelua.
Ura

Adams pelasi yliopistojääkiekkoa Pohjois-Arizonan yliopistossa vuosina 1982–1984. NHL:n kykyjenetsijät kiinnostuivat hänestä, kun hän teki kaudella 1983–1984 26 ottelussa 44 maalia ja 73 pistettä. Adams aloitti NHL-uransa New Jersey Devilsissä vuonna 1984, kun hän oli tehnyt seuran kanssa pelaajasopimuksen kesäkuussa 1984. Ensimmäisen ammattilaiskautensa aikana hänestä kehittyi hyvä kahdensuunnanpelaaja. Hän pelasi New Jerseyssä syyskuuhun 1987 asti, jolloin seura myi hänet yhdessä Kirk McLeanin kanssa Vancouver Canucksiin. New Jersey sai Vancouverista vaihdossa Patrik Sundströmin.
Vancouverissa Adams pelasi suurimman osan NHL-urastaan. Vuonna 1988 hän pelasi NHL:n tähdistöottelussa. Keväällä 1994 Vancouver eteni Stanley Cupin finaaleihin, mutta hävisi New York Rangersille. Huhtikuussa 1995 Vancouver myi Adamsin ja Dan Kesan Dallas Starsiin, josta se sai vaihdossa Russ Courtnallin. Dallasissa Adams pelasi vielä kolme kautta. Syyskuussa 1998 Adams solmi vapaana agenttina pelaajasopimuksen Phoenix Coyotesin kanssa, jossa hän pelasi kaksi kautta. Marraskuussa 2000 Adams solmi pelaajasopimuksen Florida Panthersin kanssa. Adams lopetti NHL-uransa vuonna 2001, mutta pelasi vielä yhden kauden 2002–2003 Saksassa Frankfurt Lionsissa. Adams loukkaantui uransa aikana usein ja pelasi vain kerran täyden NHL-kauden.
Giorgio Zampori

| Mitalit | Mitalit | Mitalit |  |
| --- | --- | --- | --- |
|  Zampori vuonna 1928 |  Zampori vuonna 1928 |  Zampori vuonna 1928 |  |
Maa:   Italia
Miesten voimistelu
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | joukkuekilpailu |  |
|  Kultaa | Antwerpen 1920 | joukkuekilpailu |  |
|  Kultaa | Antwerpen 1920 | moniottelu |  |
|  Kultaa | Pariisi 1924 | joukkuekilpailu |  |
|  Pronssia | Pariisi 1924 | nojapuut |  |
Giorgio Zampori (4. kesäkuuta 1887 Milano – 7. joulukuuta 1965 Brescia) oli italialainen voimistelija ja moninkertainen olympiavoittaja.
Zampori kilpaili kolmissa olympialaisissa. Tukholman olympialaisissa 1912 hän oli mukana voittamassa joukkuekilpailun olympiakultaa. Hän oli yksilökilpailun neljäs. Kahdeksan vuotta myöhemmin Antwerpenin olympialaisissa 1920 Zampori voitti moniottelun olympiakultaa sekä oli mukana voittamassa toistamiseen joukkuekultaa. Pariisissa 1924 hän otteli useissa lajeissa. Hän voitti jälleen Italian joukkueessa joukkuekilpailun ja oli kolmas nojapuiden yksilökilpailussa. Hän oli moniottelun 26. eikä sijoittunut yksittäisillä telineillä kymmenen parhaan joukkoon pois lukien nojapuut.
Giorgio Scalvini

Giorgio Scalvini (s. 11. joulukuuta 2003 Chiari) on italialainen jalkapalloilija, pelipaikaltaan keskuspuolustaja. Hän on pituudeltaan 194-senttimetrinen. Hän edustaa Italian Serie A:ssa pelaavaa Atalantaa. Hän on pelannut Italian A-maajoukkueessa vuodesta 2022.
Scalvini siirtyi Brescian junioreista Atalantaan vuonna 2015. Hän nousi Atalantan edustusjoukkueeseen kaudella 2021–2022 ja pelasi ensimmäiset Serie A -ottelunsa 17-vuotiaana lokakuussa 2021. Hän pelasi kauden aikana 18 Serie A -ottelua, joista puolet avauskokoonpanossa, ja teki maalin huhtikuussa Hellas Veronaa vastaan. Eurooppa-liigassa hän pääsi vaihdosta kentälle kahdessa puolivälieräottelussa RB Leipzigia vastaan. Kaudella 2022–2023 Scalvini pelasi 32 Serie A -ottelua, joista 29 ottelua avauskokoonpanossa, ja teki maalin syyskuussa 0–1-vierasvoittoon päättyneessä ottelussa AS Romaa ja tammikuussa Salernitanaa vastaan. Eurooppa-liigan lohkovaiheessa hän pelasi neljä ottelua ja teki maalin voittoisassa vierasottelussa Sporting Lissabonia vastaan.
Scalvini on pelannut Italian nuorisomaajoukkueissa alle 15-vuotiaista alle 21-vuotiaisiin. Hän pelasi kolme ottelua alle 21-vuotiaiden Euroopan-mestaruuskilpailuissa 2023.
Scalvini pelasi Italian A-maajoukkueessa ensimmäisen kerran kesäkuussa 2022 Kansojen liigan ottelussa Saksaa vastaan. Marraskuussa 2022 hän pelasi kaksi ystävyysottelua  ja vuonna 2023 neljä EM-karsintaottelua. Hän on ollut seitsemässä A-maaottelussaan neljä kertaa avauskokoonpanossa.
Tuttosport-lehti palkitsi Scalvinin Best Italian Golden Boy -palkinnolla vuoden 2023 parhaana italialaisena alle 21-vuotiaana pelaajana.
Haapaveden radio- ja televisiomasto

Haapaveden radio- ja televisiomasto on Haapavedellä sijaitseva 327 metriä korkea vuonna 1978 valmistunut radio- ja televisiomasto. Masto jakaa Suomen korkeimman rakennelman tittelin Tiirismaan radio- ja televisiomaston kanssa.
Haapavesi (Saimaa)

| Haapavesi |
| --- | --- |

Valtiot:  Suomi 
Paikkakunta:  Savonlinna, Rantasalmi
Koordinaatit:  61°54′12″N, 28°47′18″E
Mittaustietoja
Pinnankorkeus:  75,8 m
Pinta-ala:  noin 63
 fiHaapavesi 
Haapavesi on noin yksitoista kilometriä pitkä järvi Savonlinnan pohjoispuolella, 75,8:n metrin korkeudella merenpinnasta. Haapavesi on eteläisin osa Haukivettä. Haapavesi saa vetensä pääasiassa Matarinsalmen läpi Haukivedestä ja virtaa Savonlinnassa Laitaatsalmen, Haapasalmen ja Kyrönsalmen läpi Pihlajaveteen. Rannat ovat paljolti kallioisia, ja Savonlinnan kaupunki muodostaa suuren osan järven etelärannasta. Haapaveden erottaa Pienestä Haukivedestä Tolvanniemi, jossa sijaitsee Joel Lehtosen Putkinotko-kirjassa esiintyvän Putkinotkon tilan esikuva Inhanmaan tila.
Haapa (täsmennyssivu)

Haapa voi tarkoittaa seuraavia:
haapa eli metsähaapa (Populus tremula), puulaji
Muut haavaksi nimetyt poppelilajit (Populus) ovat amerikanhaapa, hammashaapa ja hybridihaapa.
Sukunimi

Haapa on myös suomalainen sukunimi:
Esko Haapa (1914–1991), teologian professori
Kaarlo Haapa (oik. Asp, 1894–1979), kouluneuvos
Lauri Haapa (1889–1961), toimittaja
Tuomo Haapa (1946–2012), jalkapalloilija.